[{"text_idx": "#000005", "text": "Mae Caffi Menopos, sydd wedi\u2019i anelu at chwalu\u2019r tabw\u0302 o amgylch menopos, cynyddu ymwybyddiaeth o effaith y menopos ar y rhai sy\u2019n ei brofi, eu teulu, ffrindiau a\u2019u cydweithwyr, a myfyrio ar \u2018drydydd cam bywyd\u2019, yn cael ei gynnal gan Grw\u0302p Colegau NPTC yn ei Golegau yng Nghastell-nedd a\u2019r Drenewydd."}, {"text_idx": "#000006", "text": "Yn agored i gyfranogwyr gwrywaidd a benywaidd o bob oed, bydd y Caffi Menopos yn cael ei gynnal rhwng 10.00-11.30am ar ddydd Gwener 18 Hydref 2019 (Diwrnod Menopos y Byd) yn y lleoliadau isod;"}, {"text_idx": "#000007", "text": "Yn dilyn Caffi Menopos cyntaf y byd, a gynhaliwyd yn Perth, yr Alban yn 2017, mae nifer o Gaffis Menopos wedi\u2019u trefnu ledled y DU, gan gynnwys mewn rhai gweithleoedd. Hefyd, cynhaliwyd Gw\u0302yl Menopos gyntaf y byd yn Perth yn ystod gwanwyn 2018. Dywedodd Rachel Weiss o Rowan Consultancy, a sefydlodd Caffi Menopos, \u201cMae Caffi Menopos wedi\u2019i anelu at fenywod a dynion o bob oed a hoffai ddod draw i siarad am y menopos, i rannu eu straeon, eu profiadau a\u2019u cwestiynau, gyda\u2019r cwbl wedi\u2019i hwyluso gan de a chacen."}, {"text_idx": "#000008", "text": "\u201cYn anffodus, mae llawer o fenywod yn teimlo y dylen nhw \u2018fwrw ati\u2019 gyda\u2019r menopos, gyda rhai byth yn siarad a\u0302\u2019u ffrindiau neu eu teulu amdano, ond y realiti yw ei fod yn effeithio ar bob menyw yn y pen draw, heb anghofio\u2019r rhai sy\u2019n byw ac yn gweithio gyda nhw. Gall pobl ddod i wrando yn unig, neu ymuno yn y trafodaethau, a hynny gobeithio gan adael gydag ymdeimlad cliriach o effaith y menopos ar y rhai sy\u2019n ei brofi, ynghyd a\u0302\u2019u teuluoedd, ffrindiau a chydweithwyr. \u201d"}, {"text_idx": "#000009", "text": "Dywedodd Kirsty Wark, noddwr elusen Caffi Menopos, \u201cRwy\u2019n falch iawn o fod wedi cael gwahoddiad i fod yn noddwr i\u2019r elusen newydd hon sy\u2019n ymroi i gael pawb i siarad am y menopos. Dyma\u2019r ffordd i ddyfodol iachach a hapusach\u201d."}, {"text_idx": "#000010", "text": "Mae\u2019r Caffi Menopos hwn yn cael ei drefnu gan Grw\u0302p Colegau NPTC. Dywedodd Melanie Dunbar, Rheolwr Adnoddau Dynol: \u201cMae\u2019r Coleg eisiau chwarae rhan wrth helpu i godi ymwybyddiaeth a mynd i\u2019r afael a\u0302\u2019r stigma cysylltiedig, ac rydym yn hynod o falch o gael cynnal ein Caffi Menopos cyntaf\u201d."}, {"text_idx": "#000013", "text": "Am ragor o wybodaeth, ewch i menopausecafe.net"}]